Legal Document

Category: 258

Text:
25. ΝΟΜΟΘΕΤ. ΔΙΑΤΑΓΜΑ υπ’ αριθ. 145 της 15/21 Σεπτ. 1973 (ΦΕΚ Α΄ 221) Περί συμπληρώσεως και τροποποιήσεως διατάξεων της περί του Αυτονόμου Οργανισμού Εργατικής Κατοικίας (ΟΕΚ) ισχυούσης νομοθεσίας. Άρθρ.1.-1.(Αντικαθίσταται η παρ. 7 του άρθρ. 9 του Α.Ν. 163/1967 «περί συστάσεως παρά τω Ο.Ε.Κ. Κεφαλαίου στεγαστικής προστασίας εργαζομένων εν Δυτική Γερμανία και τροποποιήσεως και συμπληρώσεως διατάξεών τινων της νομοθεσίας περί Ο.Ε.Κ.» ανωτ. αριθ. 16). 2.(Εις το τέλος της παρ. 8 του άρθρ. 9 του αυτού ως άνω Α.Ν. 163/1967, ως αύτη προσετέθη υπό της παρ. 2 του άρθρ. 1 του Ν.Δ. 946/1971 «περί τροποποιήσεως διατάξεων της περί του Αυτονόμου Οργανισμού Εργατικής Κατοικίας (Ο.Ε.Κ.) ισχυούσης νομοθεσίας», προστίθεται περίοδος. 3.(Εις το τέλος του άρθρ. 9 του αυτού ως άνω Α.Ν. 163/1967 προστίθενται ενάτη και δεκάτη παράγραφοι). Άρθρ.2.-(Αντικαθίσταται το άρθρ. 10 του Α.Ν. 163/1967, ως ετροποποιήθη δια του άρθρ. 2 του Ν.Δ. 946/1971). Άρθρ.3.-1(Εις το τέλος του πρώτου εδαφίου της παρ. 1 του άρθρ. 11 του Α.Ν. 163/1967, ως τούτο ισχύει μετά την δια του άρθρ. 3 του Ν.Δ. 946/1971 αντικατάστασίν του, προστίθεται περίοδος). 2.(Εις το αυτό άρθρ. 11 του Α.Ν. 163/1967, ως τούτο αντικατεστάθη υπό του άρθρ. 3 του Ν.Δ. 946/1971, προστίθεται παρ. 2, της υπαρχούσης παρ. 2 αναριθμουμένης εις παρ. 3). Άρθρ.4.-Από της ισχύος του παρόντος καταργούνται: α)Η παρ. 7 του άρθρ. 14 του Ν.Δ. 2963/1954 «περί ιδρύσεως Αυτονόμου Οργανισμού Εργατικής Κατοικίας», ως αύτη ισχύει, μετά την δια της παρ. 2 του άρθρ. 1 του Ν.Δ. 910/1971 «περί τροποποιήσεως και συμπληρώσεως του Ν.Δ. 2963/1954» «περί ιδρύσεως Αυτονόμου Οργανισμού Εργατικής Κατοικίας» αντικατάστασίν της (ανωτ. σελ. 68,43). β)Πάσα διάταξις αντικειμένη εις τας διατάξεις του παρόντος ή αφορώσα εις υπ’ αυτού ρυθμιζόμενα θέματα. Άρθρ.5.-Δια Πρ. Δ/τος εκδιδομένου προτάσει του Υπουργού Εθνικής Οικονομίας δύναται να κωδικοποιηθούν εις ενίαιον κείμενον αι περί Ο.Ε.Κ. ισχύουσαι διατάξεις Νόμων, μεταβαλλομένης και της αριθμήσεως των άρθρων του Ν.Δ. 2963/1954 «περί ιδρύσεως Αυτονόμου Οργανισμού Εργατικής Κατοικίας». Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Βλ. την υπ’ αριθ. Φ.21/11/4860/1973 απόφασιν (τόμ. 15Β σελ. 70,801) περί κατανομής συνεισπραττομένων εσόδων ΙΚΑ, ΟΑΕΔ και ΟΕΚ και εγκρίσεως αποδόσεως υπό του ΙΚΑ εις τον ΟΕΚ ποσού 30.624.000 δραχ. προς τακτοποίησιν διαφοράς έτους 1967.